text: Klokken var mange - hollænder taget til fange 
  05 april 2018 kl. 14.02
  En hollandsk mand vækkede ved en almindelig grænsekontrol særlig opmærksomhed. Nu sidder han på Haderslevs politigård for yderligere undersøgelse. 
  Torsdag blev en efterlyst mand fanget ved Frøslev grænse. 
  Ved en almindelig kontrol af køretøjer blev en hollandsk mand stoppet ved Frøslev grænse. Da politiet tjekker hans ID, finder betjentene ud af, at han er efterlyst i Europa for en stribe indbrud i Haderslev. 
  Nu sidder han fanget på Haderslev politigård for yderligere undersøgelse, skriver Syd- og Sønderjyllands Politi på Twitter.
  Udenlandsk mand udtaget til kontrol v. Frøslev grænse. Sås efterlyst i Europa mistænkt “for en stribe indbrud” i Haderslev. Kl. var mange og han blev tager til fange. Sidder nu på Haderslev politigård for yderligere undersøgelse. God fangst. #politidk #uka
  
  
  
  